یورددیشی تۆرکلر و قوهوم توپلولوقلار باشقانلیغینین (ی‌ت‌ب)، دونیانین هر یئریندن اولوسلارآراسی اؤیرنجی‌لره تۆرکیه‌ده تحصیل ایمکانی وئرن «تۆرکیه بورسلاری» پروگرامینین ۲۰۲۳-جو ایل مراجعتلری باشلادی.
یورددیشی تۆرکلر و قوهوم توپلولوقلار باشقانلیغیندان وئریله‌ن یازیلی آچیقلامایا گؤره، ۱۹۹۲-جی ایلده باشلادیلان و "بؤیوک اؤیرنجی لاییحه‌سی" اولاراق باشلادیلان و ۲۰۱۲-جی ایلده "تۆرکیه بورسلاری" برندی ایله دونیایا آچیلان، تۆرکیه‌نین رسمی اولوسلارآراسی اؤیرنجی بورس پروگرامینین ۲۰۲۳ ایلی باش‌وورولاری ​​آچیلدی.
باش‌وورولار دونیانین بوتون اؤلکه‌لرین‌دن؛ لیسانس، یوکسک لیسانس و دکترا سویه‌لرین‌ده تحصیل آلماق ایسته‌یه‌ن اولوسلارآراسی اؤیرنجی‌لره آچیق اولاجاق.
بورس پروگراملارینا باش‌وورولار، ۲۰ فوریه‌یه دک "https://tbbs.turkiyeburslari.gov.tr/" صحیفه‌سیندن آلیناجاق.
تۆرکیه بورسلاری پروگرامی؛ اونیوئرسیته بؤلوم یئرلشدیرمه‌سی، آیلیق بورس، اونیوئرسیته هزینه‌سی، ساغلیق سیگورتاسی، یاتاق‌خانا، بارینما، پولسوز مسلکی و آکادمی پروگراملاری ایله گئدیش-گلیش اوچاق بلیتی ایمکانلاری ایله دونیانین ان گئنیش چرچیوه‌لی بورس پروگرامی اولاراق تانینیر.
